Det er motorcykelklubben McScavenius, som står bag arrangementet, som har været afviklet siden 1991. Ifølge Kanal Frederikshavn har klubben opgivet at drive træffet videre, da klubbens folk ikke længere har energi og kræfter til de voksende opgaver i forbindelse med træffet. Skærpede sikkerhedskrav har også fået udgifterne til at stige. Det gælder skiltning, brandtilsyn, vagtværn, spildevandsudgifter jernbanevagter med mere. Aflysningen er et stort tab for mange foreninger, som gennem årene har tjent en god skilling ved at hjælpe til ved træffet. Alene de seneste 10 år er der ifølge arrangørerne udbetalt fire millioner kroner til foreningerne.

Opsummering:
I 23 år har motorcykelfolket hver sommer været samlet i Skagen til motorcykeltræf, men nu er det slut. Det skriver Kanal Frederikshavn.